PRIJEDLOG

Na temelju članka 54.st. 2. Zakona o ustanovama (Narodne novine 76/93, 29/97, 47/99 i 35/08, 127/19 i 151/22), članka 19. st. 3. Zakona o knjižnicama i knjižničnoj djelatnosti (Narodne novine 17/19, 98/19, 114/22 i 36/24), te članka 26. stavak 2. Statuta Gradske knjižnice Pregrada, KLASA: 612-04/19-01/28, URBROJ: 2214/01-380-19-1, od 29. travnja 2019. godine, ravnateljica Gradske knjižnice uz prethodnu suglasnost Gradskog vijeća Grada Pregrade, KLASA: , URBROJ: , od , donosi

**STATUTARNU ODLUKU O**

**IZMJENAMA I DOPUNAMA**

**STATUTA GRADSKE KNJIŽNICE PREGRADA**

Članak 1.

Članak 8. stavak 3. Statuta Gradske knjižnice Pregrada, KLASA: 612-04/19-01/28, URBROJ: 2214/01-380-19-1, od 29. travnja 2019. godine (dalje u tekstu Statut), mijenja se i glasi:

„Ravnatelj Knjižnice ovlašten je u ime i za račun Knjižnice samostalno sklapati ugovor u pravnom smislu, osim:

- ugovora o izvođenju investicijskih radova, nabavi opreme ili usluga čija ukupna vrijednost prelazi iznos od 5.000,00 eura. Takvi se ugovori mogu sklapati samo uz suglasnost osnivača.“

Članak 2.

1. Ravnatelja Knjižnice imenuje i razrješuje gradonačelnik Grada Pregrade.
2. Javni natječaj za imenovanje ravnatelja raspisuje osnivač.
3. Ravnatelj se imenuje na mandat od četiri godine i može biti ponovno izabran.

Članak 3.

Članak 11. Statuta mijenja se i glasi:

1. Ravnateljem Knjižnice može se, na temelju predloženog četverogodišnjeg plana rada, imenovati osoba koja ima završen sveučilišni diplomski studij ili sveučilišni integrirani prijediplomski i diplomski studij ili stručni diplomski studij ili s njim izjednačeni studij, položen stručni ispit za zvanje knjižničara, najmanje pet godina rada u knjižnici, odlikuje se stručnim, radnim i organizacijskim sposobnostima te ispunjava druge uvjete utvrđene statutom.
2. Iznimno od stavka 1. ovog članka, ako se na ponovljeni natječaj ne javi osoba koja ima propisane uvjete za ravnatelja javne knjižnice, može se, na temelju predloženog četverogodišnjeg plana rada, imenovati osoba koja ima završen sveučilišni diplomski studij ili sveučilišni integrirani prijediplomski i diplomski studij ili stručni diplomski studij ili s njim izjednačen studij, uz uvjet polaganja stručnog ispita za zvanje knjižničara u roku od tri godine od dana imenovanja, te ispunjava druge uvjete utvrđene statutom.
3. Položen stručni ispit za zvanje knjižničara u smislu ovog članka ima i osoba koja je oslobođena polaganja navedenog stručnog ispita na temelju zakona kojima je uređivana knjižnična djelatnost

Članak 4.

Članak 13. Statuta mijenja se i glasi:

Do imenovanja ravnatelja Knjižnice na temelju ponovljenog natječaja, može se bez provođenja javnog natječaja, imenovati vršitelj dužnosti ravnatelja Knjižnice, ali najduže na razdoblje do godine dana.

Članak 5.

Članak 20. Statuta mijenja se i glasi:

Knjižnica ne može bez suglasnosti Osnivača steći, opteretiti ili otuđit imovinu čija je vrijednost veća od vrijednosti utvrđene aktom o osnivanju ili Statutom ustanove, odnosno čija je pojedinačna vrijednost veća od 5.000,00 eura.

Članak 6.

Ove Izmjene i dopune Statuta objaviti će se na oglasnoj ploči Knjižnice, a stupaju na snagu osmog dana od dana objave.

Ravnateljica

Draženka Gretić

KLASA: 611-01/25-02/01

URBROJ: 2214-1-380-25-1

Pregrada, 20. siječnja 2025.