**Pregrada, 22.1.2025.**

**PLAN RADA 6. saziva DGV-a Grada Pregrade, 2025.- 2026.**

1. **Tematske radionice tijekom godine uz blagdane**

* *Uskrsna radionica* – izrada pisanica, cvijeća od krep papira, uskrsnih košarica,…
* *Božićna radionica* – izrada čestitki, adventskih vjenčića, predmeta(anđelčića) od gline i prirodnih materijala,…

***Cilj:*** Prodaja radova, a prikupljena novčana sredstva upotrijebiti za pomoć djeci iz socijalno ugroženih obitelji.

*Nositelji aktivnosti: Dječji gradski vijećnici, Dječja gradonačelnica, članovi DND, roditelji, bake, prijatelji*

*Trajanje aktivnosti: tijekom godine*

1. **Majkama za Majčin dan** – radionica izrade cvijeća od krep papira
2. **Uključivanje u akcije DND Pregrada**

DGV će se priključit planiranim humanitarnim akcijama DND Grada Pregrade prema svojim mogućnostima .

***Cilj:*** Shvatiti važnost volonterskog rada za dobrobit djece u zajednici.

*Nositelji aktivnosti: Dječji gradski vijećnici, članovi DND, roditelji, bake, prijatelji*

*Trajanje aktivnosti: tijekom godine*

1. **Suradnja sa Savjetom mladih**
2. **Uključivanje u rad NEF-a Hrvatske**

**Cilj:** realizacija projekata u zajedničkom interesu *Nositelji aktivnosti: Dječji gradski vijećnici, Predsjednica DGV-a, gradonačelnik, članovi Savjeta mladih, članica NEF-a Hrvatske*

*Trajanje aktivnosti: tijekom godine*

1. **Obilježavanje Dječjeg tjedna, Međunarodnog dana djeteta, Dan dječjih i ljudskih prava**

U Dječjem tjednu organizirati susret s gradonačelnikom. ***Cilj*:** Prikupljanje dječjih poruka odraslima i publiciranje istih u obliku brošure, plakata ili javnih medija.

*Nositelji aktivnosti: Dječji gradski vijećnici, Dječja gradonačelnica, Predsjednica DGV-a, gradonačelnik, voditelj* *Trajanje aktivnosti: 10. , 11., 12. mjesec*

1. **U zdravom tijelu – zdrav duh!**

Organizacija već tradicionalnog malonogometni turnira za učenike pod nazivom „Sportom protiv ovisnosti“ za učenike 5.-8., a prema interesu djece, i u ostalim sportovima koje će predložiti (npr. badminton, graničar, štafetne igre,…).

Organiziranje društvenih događanja za djecu i mlade, npr.: večer društvenih igara. ***Cilj:*** shvatiti važnost zdravog načina života, a slobodno vrijeme baviti se sportskim aktivnostima ili drugim hobijima. *Nositelji aktivnosti: Dječji gradski vijećnici, vanjski suradnici* *Trajanje aktivnosti: tijekom godine, natjecanje travanj – lipanj*

1. **Edukacija članova DGV o pravima djece i ljudskim pravima, upoznavanje načina rada lokalne samouprave**

**Radionice:**

- Moja prava i obveze – interaktivna radionica

- Upoznavanje s dječjim pravima i Konvencijom UN o pravima djeteta

- Upoznavanje s načinom rada lokalne samouprave u suradnji s gradskim službama

***Cilj:*** upoznavanje Konvencije o pravima djeteta, osvijestiti pojam demokracije i demokratskog društva

*Nositelji aktivnosti: Dječji gradski vijećnici, Predsjednica DGV-a, gradonačelnik, vanjski suradnici*

*Trajanje aktivnosti: tijekom godine*

1. **Radionice o sigurnosti na internetu**

* Obilježavanje Dana sigurnijeg interneta, 11. veljače

Cilj: sprječavanje nasilja na internetu i opasnih internetskih trendova *Nositelji aktivnosti: Dječji gradski vijećnici, Predsjednica DGV-a, vanjski suradnici, učiteljice informatike* *Trajanje aktivnosti: tijekom godine*

1. **Posjete i susreti Dječjih gradskih vijeća– tijekom godine**

-suradnja s drugim DGV-a, godišnji susret DGV –a, razmjena iskustava, …

*Nositelji aktivnosti: Dječji gradski vijećnici, Predsjednica DGV-a , vanjski suradnici*

1. **Međugeneracijska radionica razmjene znanja i iskustava**

Organizacija radionica s penzionerima kako bi naučili neke stare vještine, izrada cvijeća od krep papira

-posjet Domu za starije i nemoćne osobe Golubić - pomoć starim i nemoćnim osobama (činimo dobra djela) ***Cilj:*** međugeneracijska suradnja, poticanje na druženje s osobama starije životne dobi *Nositelji aktivnosti: dječji vijećnici, vanjski suradnici, Predsjednica DGV-a Trajanje aktivnosti: veljača (uz Svjetski dan bolesnika 11.02.) ili listopad (Svjetski dan starijih osoba 01. listopada)*

1. **Obilježavanje nekih važnih datuma u životu djece**

25.02. Dan ružičastih majica (simbol borbe protiv vršnjačkog nasilja), 21.03. - Svjetski dan sindroma Down (Dan šarenih čarapa kao podrška osobama s

Down sindromom jer ih oni ne mogu upariti), 21.03. - Međunarodni dan borbe protiv rasizma, 30.04. - Međunarodni dan odgoja bez batina, druga nedjelja u svibnju - Majčin dan, 15.05. - Međunarodni dan obitelji, 12.06. - Svjetski dan borbe protiv dječjeg rada, treća nedjelja u lipnju - Dan očeva, 16.11. Međunarodni dan tolerancije,

19.11. Međunarodni dan borbe protiv nasilja nad djecom,

20.11. Međunarodni dan dječjih prava, 10.12. Dan ljudskih prava

*Nositelji aktivnosti: Dječji gradski vijećnici, Predsjednica DGV-a, vanjski suradnici*

1. **Sjednice DGV, Svečana sjednica za Dan Grada**

Održati 3-4 sjednice godišnje, prisustvovati Svečanoj sjednici za Dan grada *Nositelji aktivnosti: Dječji gradski vijećnici, Predsjednica DGV-a Trajanje aktivnosti: tijekom godine*

**PRIJEDLOZI POTREBA GRADONAČELNIKU I GRADSKOM VIJEĆU GRADA PREGRADE**

1. **Nadzorne kamere u Kunaparku i na igralištu** **OŠ**

Gotovo nakon svakog vikenda na igralištu nalazimo staklo od razbijenih boca i ostatke staklene i plastične ambalaže koje ugrožavaju našu sigurnost i zagađuju okoliš. Mišljenja smo da, ukoliko bi bile postavljene nadzorne kamere, takvih neprimjerenih ponašanja ne bi bilo, ili bi se barem smanjili na minimum . Na taj način vjerojatno bi se spriječilo i šaranje po spravama u Kunaparku i ne bi se rezale zaštitne mreže uz igralište i oko igrališta za odbojku.

1. **Postavljanje kućica na autobusnim stanicama** gdje još nisu postavljene

- Autobusnastanica Vrapci, autobusna stanica u Pavlovcu i Plemenšćini

dvije autobusne stanice – Karlovac i Kos

1. **Postavljanje rasvjete** na autobusnim stanicama tamo gdje stajališta nisu osvijetljena
2. **Postavljanje zaštitne ograde na igralištu kod Svete Ane** u Plemenšćini
3. **Postavljanje klupica za sjedenje uz igralište na Vinagori**
4. **Uređenje tribine uz igralište kod PŠ Benkovo** - nakon igre djeca nemaju prostor za sjedenje ni mjesto za odlaganje osobnih stvari
5. **Pješački prijelaz na cesti u Marincima** kod crkve jer se tamo uvijek okuplja velik broj ljudi, i preko ljeta djeca i mladi

U Marincima je ukinuta jedna autobusna stanica, napravljeno je drugo autobusno stajalište - Marinci oko 1 km dalje. Znamo da je pješačenje zdravo, ali učenici pješače na tu stanicu cestom bez nogostupa, a i vozači se ne pridržavaju ograničenja brzine. **Pitanje za gradonačelnika:** Može li se ukinuto autobusno stajalište ponovno vratiti?

1. **Rekonstrukcija državne ceste D-507 uz PŠ Benkovo**

* osigurati semafor, nogostup i pješački prijelaz za učenike iz Svetojurskih Vrha zbog gustog prometa, nesavjesnih vozača i nepreglednosti ceste iz smjera Krapinskih Toplica

Plan rada Dječjeg gradskog vijeća Grada Pregrade nadopunit će se po potrebi u skladu sa željama i potrebama djece, a na prijedlog Dječje gradonačelnice, dječjih vijećnika ili Predsjednice DGV-a.

Dječji gradonačelnik:

Robert Žnidarec, v.r.