|  |
| --- |
| +\*xfs\*pvs\*Akl\*cvA\*xBj\*qkc\*uaj\*ktB\*oiy\*rnm\*pBk\*- +\*yqw\*wfg\*kkx\*Arm\*ugB\*dzb\*khx\*wEe\*sku\*fsc\*zew\*- +\*eDs\*lyd\*lyd\*lyd\*lyd\*Alj\*qCj\*Cns\*Ekj\*iDi\*zfE\*- +\*ftw\*klD\*uxy\*DBl\*cEk\*Bag\*ugy\*oCa\*lAn\*jjn\*onA\*- +\*ftA\*krB\*wDh\*njC\*yso\*psC\*tBm\*iCz\*ktx\*aFz\*uws\*- +\*xjq\*jgg\*Bdw\*kuj\*gEw\*spz\*afk\*bcD\*Dkn\*ckj\*uzq\*- |

|  |
| --- |
|  |
| **REPUBLIKA HRVATSKA** |
| **KRAPINSKO – ZAGORSKA ŽUPANIJA** |
| **GRAD PREGRADA** |
| **GRADONAČELNIK** |

KLASA: 940-01/25-01/03

URBROJ: 2140-5-04/03-25-2

Pregrada, 01.01.2025.

Temeljem članka 11. Zakona o pravu na pristup informacijama („Narodne novine“ br. 25/13, 85/15, 69/22) i točke V. i VI. Kodeksa savjetovanja sa zainteresiranom javnošću u postupcima donošenja općih akata grada Pregrade („Službeni glasnik Krapinsko – zagorske županije“, br. 32/14), Grad Pregrada pokreće proces savjetovanja sa zainteresiranom javnošću u postupku donošenja Odluke o ukidanju statusa javnog dobra u općoj uporabi

**J A V N I P O Z I V**

za savjetovanje sa zainteresiranom javnošću u postupku donošenja

Odluke o ukidanju statusa javnog dobra u općoj uporabi zemljišta za sport i rekreaciju javne namjene – ulične vježbaonice „Street workout“

S ciljem povećanja transparentnosti, suradnje i otvorenosti u izradi Odluke o ukidanju statusa javnog dobra u općoj uporabi zemljišta za sport i rekreaciju javne namjene – ulične vježbaonice „Street workout“, Grad Pregrada pokreće proces savjetovanja sa zainteresiranom javnošću u postupku donošenja predmetne Odluke.

Odluku o ukidanju statusa javnog dobra u općoj uporabi na dijelu k.č. br. 151/1, k.o. Pregrada u površini od 379 m2 nužno je donijeti zbog provođenja Odluke o prijenosu vlasništva bez naknade opisanog zemljišta u korist Osnovne škole Janka Leskovara, Ulica Dragutina Kunovića 8, Pregrada, OIB: 49697472944.

Odluka se donosi s ciljem omogućavanja realizacije projekta dogradnje manje dvorane, uređenja okoliša te uređenja igrališnog kompleksa. Provođenje ovog projekta ključno je za unapređenje obrazovne i sportske infrastrukture, čime će se osigurati kvalitetniji uvjeti za obrazovanje i rekreaciju učenika, kao i za širu lokalnu zajednicu.

Odlukom o prijenosu vlasništva osigurava se pravna i tehnička podloga za provedbu svih planiranih aktivnosti u okviru projekta, čime se opravdava i potreba za ukidanjem svojstva javnog dobra na predmetnoj čestici.

Svoja mišljenja i očitovanja na nacrt prijedloga predmetne Odluke možete u pisanom obliku na propisanom obrascu poslati na adresu Grad Pregrada, Upravni odjel za financije i gospodarstvo, Josipa Karla Tuškana 2, Pregrada ili na e-mail adresu: [grad@pregrada.hr](mailto:grad@pregrada.hr) zaključno do 30. siječnja 2025. godine do 9.00 sati, bez obzira na način dostave.

Svi u roku pristigli prijedlozi razmotrit će se, a oni prihvaćeni, ukomponirati u konačni prijedlog Odluke koji će se proslijediti Gradskom vijeću Grada Pregrade na donošenje.

GRADONAČELNIK

Marko Vešligaj, univ. spec. pol.