

C2B1E7AC-2B04-43AC-8073-C40A1E47D4E9

Slika na kojoj se prikazuje simbol, emblem, zastava

Opis je automatski generiran

R E P U B L I K A H R V A T S K A

KRAPINSKO ZAGORSKA ŽUPANIJA

GRAD PREGRADA

GRADSKO VIJEĆE

KLASA: 410-01/24-01/11

URBROJ: 2140-5-04-24-1

Pregrada, 19.12.2024.

NACRT PRIJEDLOGA

Na temelju članka 26. stavak 2. i članka 42. Zakona o lokalnim porezima („Narodne novine“ broj 115/16, 101/17, 114/22, 114/23, 152/24), članka 35. Zakona o lokalnoj i područnoj samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) te članka 32. Statuta Grada Pregrade („Službeni glasnik Krapinsko-zagorske županije“ broj 06/13, 17/13, 7/18, 16/18-pročišćeni tekst, 05/20, 8/21, 38/22, 40/23), Gradsko vijeće Grada Pregrade na\_. sjednici održanoj \_\_\_.2025. godine, donijelo je

**Odluku o porezima Grada Pregrade**

**I. TEMELJNA ODREDBA**

**Članak 1.**

Ovom se Odlukom propisuju vrste poreza koje pripadaju Gradu Pregradi, visina stope poreza na potrošnju, visina poreza na nekretnine te nadležno porezno tijelo za utvrđivanje, evidentiranje, nadzor, naplatu i ovrhu radi naplate navedenih poreza.​

**II. VRSTE POREZA**

**Članak 2.**

​Gradski porezi jesu:

1. porez na potrošnju,

2. porez na nekretnine.

**III. POREZ NA POTROŠNJU**

**Članak 3.**

Stopa poreza na potrošnju iznosi 3%.

**Članak 4.**

Poslove utvrđivanja, evidentiranja, nadzora, naplate i ovrhe radi naplate poreza na potrošnju obavlja Ministarstvo financija, Porezna uprava.

**IV. POREZ NA NEKRETNINE**

**Članak 5.**

Porez na nekretnine na području grada Pregrade plaća se u visini od 3,50 eura /m2 korisne površine nekretnine.

**Članak 6.**

Poslove utvrđivanja, evidentiranja, nadzora, naplate i ovrhe radi naplate poreza na nekretnine obavlja Upravni odjel za financije i gospodarstvo Grada Pregrade.

**V. DAVANJE OVLASTI FINA-i**

**Članak 11.**

Ovlašćuje se nadležna organizacija platnog prometa zadužena za raspoređivanje uplaćenih prihoda, da naknada koja pripada Ministarstvu financija, Poreznoj upravi u iznosu od 5% od ukupno uplaćenih prihoda, obračuna i uplati u državni proračun i to do zadnjeg dana u mjesecu za protekli mjesec.

**VI. PRIJELAZNE I ZAVRŠNE ODREDBE**

**Članak 12.**

​Postupci utvrđivanja poreza započeti po odredbama Odluke o gradskim porezima Grada Pregrade („Službeni glasnik Krapinsko-zagorske županije“ broj 59/2023), koji nisu dovršeni do stupanja na snagu ove Odluke, dovršiti će se prema odredbama Odluke o gradskim porezima Grada Pregrade (Službeni glasnik Krapinsko-zagorske županije, broj 59/2023).

**Članak 13.**

Ova Odluka stupa na snagu osmog dana od dana objave u „Službenom glasniku Krapinsko-zagorske županije“.

**Članak 14.**

Stupanjem na snagu ove Odluke, prestaje važiti Odluka o gradskim porezima Grada Pregrade, Službeni glasnik Krapinsko-zagorske županije“ broj 59/2023).

PREDSJEDNICA GRADSKOG VIJEĆA

Vesna Petek

OBRAZLOŽENJE

Zakonom o izmjenama i dopuni Zakona o lokalnim porezima koji je u primjeni i objavljen u Narodnim novinama br. 152/24, sva predstavnička tijela dužna su Odlukom o lokalnim porezima za potrebe plaćanja poreza na nekretnine propisati visinu poreza na nekretnine i nadležno porezno tijelo za utvrđivanje i naplatu poreza. Važeću Odluku je potrebno uskladiti u razdoblju od 1. siječnja do 28. veljače 2025. godine.

Spomenutim izmjenama Zakona o lokalnim porezima, porez na kuće za odmor postaje porez na nekretnine. Propisane granice visine godišnjeg poreza na nekretnine su od 0,60 do 8,00 eura/m² korisne površine nekretnine. Predlaže se visina godišnjeg poreza na nekretnine u iznosu od 3,50 eura/m2 korisne površine odnosno ista vrijednost trenutnog poreza na kuće za odmor na području grada Pregrade. Sukladno odredbama važećeg Zakona o lokalnim porezima izrađen je nacrt prijedloga nove Odluke o gradskim porezima Grada Pregrade.

Nositelj izrade:

Upravni odjel za financije

i gospodarstvo Grada Pregrade