

F3294878-E324-40F3-A7DF-0E730A1E7782

|  |
| --- |
| Slika na kojoj se prikazuje simbol, emblem, zastava  Opis je automatski generiran |
| **REPUBLIKA HRVATSKA** |
| **KRAPINSKO – ZAGORSKA ŽUPANIJA** |
| **GRAD PREGRADA** |
| **GRADONAČELNIK** |

KLASA: 410-01/24-01/13

URBROJ: 2140-5-02-24-02

U Pregradi, 19. prosinca 2024.

Temeljem članka 11. Zakona o pravu na pristup informacijama („Narodne novine“ br. 25/13, 85/15, 69/22) i točke V. i VI. Kodeksa savjetovanja sa zainteresiranom javnošću u postupcima donošenja općih akata grada Pregrade („Službeni glasnik Krapinsko – zagorske županije“, br. 32/14), Grad Pregrada pokreće proces savjetovanja sa zainteresiranom javnošću u postupku Odluke o visini paušalnog poreza po krevetu odnosno smještajnoj jedinici u kampu odnosno smještajnoj jedinici u objektu za robinzonski smještaj

**J A V N I P O Z I V**

za savjetovanje sa zainteresiranom javnošću

S ciljem povećanja transparentnosti, suradnje i otvorenosti u izradi Odluke o visini paušalnog poreza po krevetu odnosno smještajnoj jedinici u kampu odnosno smještajnoj jedinici u objektu za robinzonski smještaj, Grad Pregrada pokreće proces savjetovanja sa zainteresiranom javnošću u postupku donošenja predmetne Odluke.

Prijedlogom Odluke o visini paušalnog poreza po krevetu odnosno po smještajnoj jedinici u kampu odnosno smještajnoj jedinici u objektu za robinzonski smještaj na području Grada Pregrade (u daljnjem tekstu: Odluka) Gradskom vijeću Grada Pregrade predlaže se donošenje odluke kojom bi se, sukladno odredbama Zakona o izmjenama i dopunama Zakona o porezu na dohodak („Narodne novine“ broj 152/24. – u daljnjem tekstu: Zakon) utvrdila visina paušalnog poreza po krevetu u kućama, stanovima, sobama i posteljama te objektima za robinzonski smještaj putnicima i turistima i organiziranju kampova.

Odredbom članka 15. stavka 2. Zakona, predstavnička tijela jedinica lokalne samouprave koja su visinu paušalnog poreza po krevetu odnosno po smještajnoj jedinici u kampu odnosno po smještajnoj jedinici za robinzonski smještaj utvrdila odlukom sukladno članku 57. stavku 3. Zakona o porezu na dohodak (»Narodne novine«, br. 115/16., 106/18., 121/19., 32/20., 138/20., 151/22. i 114/23.) dužna su donijeti novu Odluku sukladno članku 8. Zakona ako je visina paušalnog poreza po krevetu odnosno po smještajnoj jedinici u kampu odnosno po smještajnoj jedinici za robinzonski smještaj izvan propisanih granica. Odluku su predstavnička tijela jedinice lokalne samouprave dužna donijeti te dostaviti Poreznoj upravi najkasnije do 28. veljače 2025.

Odredbom članka 8. Zakona propisano je da navedenom odlukom visina paušalnog poreza po krevetu odnosno po smještajnoj jedinici u kampu ne može biti utvrđena u iznosu manjem od 20,00 eura, niti u iznosu većem od 100,00 eura. Trenutno je visina paušalnog poreza 19,91 eura te se predlaže se da se iznos paušalnog poreza odredi u najmanjem iznosu za cijelo područje grada, odnosno u iznosu od 20,00 eura po krevetu/smještajnoj jedinici

Sukladno odredbama Kodeksa savjetovanja sa zainteresiranom javnošću u postupcima donošenja općih akata Grada Pregrade (Službeni glasnik KZŽ, br. 32/14), pozivamo zainteresiranu javnost – građane, udruge, građanske inicijative, zaklade, javne i privatne ustanove, sve zainteresirane koji svojim prijedlozima i sugestijama mogu pridonijeti donošenju kvalitetne i provede Odluke, da se odazovu.

Svoja mišljenja i očitovanja na nacrt prijedloga predmetne Odluke možete u pisanom obliku na propisanom obrascu poslati na adresu Grad Pregrada, Upravni odjel za financije i gospodarstvo, Josipa Karla Tuškana 2, Pregrada ili na e-mail adresu: [grad@pregrada.hr](mailto:grad@pregrada.hr) zaključno do 20. siječnja 2025. godine do 9.00 sati, bez obzira na način dostave.

Svi u roku pristigli prijedlozi razmotrit će se, a oni prihvaćeni, ukomponirati u konačni prijedlog Odluke koji će se proslijediti Gradskom vijeću Grada Pregrade na donošenje.

GRADONAČELNIK

Marko Vešligaj, univ. spec. pol.,v.r.