

7F084593-7962-4EA2-9432-941F08EFF5D6

Slika na kojoj se prikazuje simbol, emblem, logotip, zastava

Opis je automatski generiran

**REPUBLIKA HRVATSKA**

**KRAPINSKO - ZAGORSKA ŽUPANIJA**

**GRAD PREGRADA**

**GRADONAČELNIK**

KLASA: 602-01/24-01/16

URBROJ: 2140-5-2-25-02

Pregrada, 27. siječnja 2025.

GRADSKO VIJEĆE

GRADA PREGRADE

**PREDMET: Sporazum o sufinanciranju rekonstrukcije i dogradnje zgrade Osnovne škole Janka Leskovara u Pregradi**

Zgrada osnovne škole u Pregradi izgrađena je na zemljištu označenom kao kat. čest. br. 613 k.o. Pregrada. Ukupna površina školskog zemljišta iznosi 14.119 m² i sastoji se od kat. čest. br. 613, 614 i 615/1 k.o. Pregrada, smještenih unutar obuhvata Prostornog plana uređenja Grada Pregrade (Službeni glasnik KZZ broj 18/15, 43/19, 55/21 i 02/22), unutar izgrađenog građevinskog područja naselja javne i društvene namjene — D5 — školska.

Postojeći kompleks OŠ Janka Leskovara sastoji se od zgrade predmetne i razredne nastave te aneksa postojeće sportske dvorane. Škola trenutno raspolaže sa 16 učionica, od čega 14 adekvatnih budući da im je neto površina veća od 54 m². Učionice su uglavnom bez pripadajućih kabineta, a društveni prostori, prostori namijenjeni organizaciji i koordinaciji rada, gospodarstvu te ostali prostori ne odgovaraju Normativu. Postojeći sklop školske dvorane sadrži jednodijelnu školsku dvoranu, površinski veću od Normativom propisane.

U postojećoj zgradi osnovne škole prostorni uvjeti ne omogućuju organizaciju nastave u jednoj smjeni pa je istu potrebno rekonstruirati i/ili dograditi, sukladno Normativima dimenzioniranja prostora osnovnih škola u Republici Hrvatskoj 2022, od 30.12.2022.

Idejno rješenje projekta rekonstrukcije i dogradnje izrađeno je od strane IVANGRADING d.o.o. iz Marije Bistrice, broj projekta ID-2023-13- IVAN, u studenom 2024. godine.

Suglasnošću Ministarstva znanosti, obrazovanja i mladih, KLASA: 404-02/23-01/00391, URBROJ: 533-02-24-0002, od 10. lipnja 2024. godine u okviru Poziva na dostavu projektnih prijedloga“ Izgradnja, rekonstrukcija i opremanje osnovnih škola za potrebe jednosmjenskog rada cjelodnevne škole“, utvrđeno je da postotak nove školske dvorane predviđene Idejnim rješenjem koji je moguće sufinancirati iz Poziva iznosi 44,02 %.

Procijenjena vrijednost radova na dvorani iznosi 1.077.500, 00 eura, od čega je iznos od 474.315,50 eura moguće sufinancirati iz Poziva, dok je ostatak iznosa od 603.184,50 eura potrebno osigurati sredstvima Županije i Grada.

Krapinsko- zagorska županija je Gradu Pregradi dana 16.12.2024. godine dostavila Sporazum **o sufinanciranju rekonstrukcije i dogradnje zgrade Osnovne škole Janka Leskovara u Pregradi,** potpisan od strane župana Krapinsko- zagorske županije, kojim je predviđeno sufinanciranje troškova izgradnje školske dvorane koji se ne mogu financirati iz Poziva u iznosu 50% Županija i 50% Grad.

Sukladno odredbi članka 48. stavak 1. točka 5. Zakona o lokalnoj i područnoj (regionalnoj) samoupravi NN (33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20, dalje u tekstu Zakon) gradonačelnik odlučuje o stjecanju i otuđivanju nekretnina i pokretnina jedinice lokalne, odnosno područne (regionalne) samouprave i drugom raspolaganju imovinom u skladu s Zakonom, statutom jedinice i posebnim propisima. Stavkom 2. istog članka Zakona propisano je da u tom slučaju općinski načelnik, gradonačelnik, odnosno župan može odlučivati o visini pojedinačne vrijednosti do najviše 0,5% iznosa prihoda bez primitaka ostvarenih u godini koja prethodi godini u kojoj se odlučuje o stjecanju i otuđivanju pokretnina i nekretnina, odnosno drugom raspolaganju imovinom. Ako je taj iznos veći od 1.000.000,00 kuna, općinski načelnik, gradonačelnik odnosno župan može odlučivati najviše do 1.000.000,00 kuna, a ako je taj iznos manji od 70.000,00 kuna, tada može odlučivati najviše do 70.000,00 kuna. Stjecanje i otuđivanje nekretnina i pokretnina te drugo raspolaganje imovinom mora biti planirano u proračunu jedinice i provedeno u skladu sa zakonom.

Iznos prihoda bez primitaka Grada Pregrade ostvarenih u 2024. godini iznosi 6.161.023,39 EUR, a 0,5 % tog iznosa iznosi 30.805,12 EUR. Zaključno gradonačelnik nema ovlasti da odluči o sufinanciranju projekta izgradnje dvorane.

Sukladno prethodno navedenom, te temeljem članka 48. stavak 3. Zakona molimo Gradsko vijeće Grada Pregrade da donose odluku o raspolaganju financijskim sredstvima Grada Pregrade za potrebe financiranja izgradnje nove školske dvorane u traženom iznosu, te da ovlasti gradonačelnika Grada Pregrade da potpiše dostavljeni Sporazum.

S poštovanjem

Gradonačelnik

Marko Vešligaj, univ. spec.pol.

PRILOZI DOPISA:

1. Prijedlog Odluke
2. Sporazum o sufinanciranju rekonstrukcije i dogradnje zgrade Osnovne škole Janka Leskovara u Pregradi
3. Idejno Rješenje projekta.