

47345235-CB16-4F16-AEFB-49DAD4D98517



**REPUBLIKA HRVATSKA**

**KRAPINSKO-ZAGORSKA ŽUPANIJA**

**GRAD PREGRADA**

**GRADSKO VIJEĆE**

KLASA: 403-01/25-01/01

URBROJ: 2140-5-01-25-3

Pregrada, 3. veljače 2025.

Na temelju članka 119. Zakona o proračunu («Narodne novine», broj 144/21), članka 32. Statuta grada Pregrade (“Službeni glasnik” Krapinsko zagorske županije broj 06/13, 17/13, 7/18, 16/18-pročišćeni tekst, 5/20, 8/21, 38/22, 40/23) i u smislu čl. 18. i 19. Odluke o izvršavanju Proračuna Grada Pregrade za 2025. godinu (“Službeni glasnik Krapinsko zagorske županije“ broj 51A/24), Gradsko vijeće Grada Pregrade na 24. sjednici održanoj 03.02.2025. godine donijelo je

**ODLUKU**

**o kratkoročnom zaduživanju Grada Pregrade u 2025. godini**

Članak 1.

Grad Pregrada ima otvoren račun za redovno poslovanje kod Privredne banke Zagreb d.d., te će se u 2025. godini kratkoročno zadužiti kod Privredne banke Zagreb d.d. uzimanjem kratkoročnog kredita po principu dopuštenog prekoračenja po transakcijskom računu u okvirnom iznosu do 500.000,00 eura.

Članak 2.

Grad Pregrada zadužiti će se po slijedećim uvjetima:

* iznos dopuštenog prekoračenja po računu: do 500.000,00 eura
* vrsta kredita: prekoračenje po transakcijskom računu – kratkoročno
* kamatna stopa: Trezorski zapisi ministarstva financija na 182 dana + 2,7 p.p. Ukoliko je minus pokriven sa sredstvima cash poola kamata iznosi do 0,8 %. Kamata dospijeva i naplaćuje se mjesečno.
* Rok korištenja: do 12 mjeseci
* Naknade:
  + za obradu zahtjeva - 0,2 %, jednokratno, najmanje 132,72 eura,
  + za odobrenje - 1,0 %, jednokratno, najmanje 66,36 eura,
  + za rezervaciju sredstava - 0,25 % godišnje, tromjesečno, najmanje 132,72 eura.

instrumenti osiguranja:

* 1 (jedna) zadužnica u iznosu od 500.000,00 eura.

Članak 3.

Kratkoročni kredit će se koristiti za održavanje tekuće likvidnosti Proračuna Grada Pregrade.

Članak 4.

Ovlašćuje se Gradonačelnik Grada Pregrade za zaključivanje Ugovora o kratkoročnom kreditu – dopuštenom prekoračenju po transakcijskom računu s Privrednom bankom Zagreb d.d.

Članak 5.

Ovlašćuje se Gradonačelnik Grada Pregrade za izdavanje zadužnice za Grad Pregradu kao jamstvo osiguranja povrata kredita.

PREDSJEDNICA   
GRADSKOG VIJEĆA

Vesna Petek