Slika na kojoj se prikazuje tekst, isječak crteža

Opis je automatski generiran

REPUBLIKA HRVATSKA

KRAPINSKO-ZAGORSKA ŽUPANIJA

GRAD PREGRADA

GRADSKO VIJEĆE

KLASA: 940-01/25-01/02

URBROJ: 2140-5-02-25-1

Pregrada, 01. siječanj 2025.

* NACRT PRIJEDLOGA

Na temelju odredbe članka 35. Zakona o vlasništvu i drugim stvarnim pravima (“Narodne novine” broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15-pročišćeni tekst i 94/17-ispravak pročišćenog teksta) i članka 32. Statuta Grada Pregrade („Službeni glasnik Krapinsko-zagorske županije“ br. 6/13, 17/13, 7/18, 16/18- pročišćeni tekst, 5/20, 8/21, 38/22, 40/23), Gradsko vijeće Grada Pregrade na \_\_. sjednici održanoj \_\_\_\_\_\_\_\_\_\_ godine, donijelo je sljedeću

**O D L U K U**

**o ukidanju statusa javnog dobra u općoj uporabi**

Članak 1.

Ukida se svojstvo javnog dobra u općoj uporabi na dijelu nekretnine oznake kčbr. 151/1, zemljište za sport i rekreaciju javne namjene – ulična vježbaonica „Street workout“površine 379 m2, upisane u z.k. ulošku 565, k.o. PREGRADA, kao JAVNO DOBRO U OPĆOJ UPORABI.

Članak 2.

Površina čestice opisane u Članku 1. utvrđena je prema rekapitulaciji određenoj u Geodetskom elaboratu internog broja izvoditelja 2024-125, GEO- TNT d.o.o. iz Đurmanca, potvrđenog od strane Državne geodetske uprave, Područnog ureda za katastar Krapina, Ispostave za katastar nekretnina Pregrada, KLASA: 932-06/24-02/221, URBROJ: 541-13-02-01/1-25-3, u Pregradi 03.01.2025. godine.

Članak 3.

Na temelju ove Odluke, Općinski sud u Zlataru, Zemljišnoknjižni odjel Pregrada, na nekretnini iz članka 1. ove Odluke izvršiti će brisanje statusa javnog dobra u općoj uporabi i upis prava vlasništva na ime i korist Grada Pregrade.

Članak 4.

Ova Odluka stupa na snagu dan nakon objave u „Službenom glasniku KZŽ“.

PREDSJEDNICA

GRADSKOG VIJEĆA

Vesna Petek

OBRAZLOŽENJE

Donosi se odluka o ukidanju statusa javnog dobra u općoj uporabi na dijelu k.č. br. 151/1 k.o. Pregrada u površini od 379 m2 zbog provođenja Odluke o prijenosu vlasništva bez naknade u korist Osnovne škole Janka Leskovara, Ulica Dragutina Kunovića 8, Pregrada, OIB: 49697472944.

Ova odluka donosi se s ciljem omogućavanja realizacije projekta dogradnje manje dvorane, uređenja okoliša te uređenja igrališnog kompleksa. Provođenje ovog projekta ključno je za unapređenje obrazovne i sportske infrastrukture, čime će se osigurati kvalitetniji uvjeti za obrazovanje i rekreaciju učenika, kao i za širu lokalnu zajednicu.

Odlukom o prijenosu vlasništva osigurava se pravna i tehnička podloga za provedbu svih planiranih aktivnosti u okviru projekta, čime se opravdava i potreba za ukidanjem svojstva javnog dobra na predmetnoj čestici.

Nositelj izrade:

Upravni odjel za financije

i gospodarstvo Grada Pregrade