Slika na kojoj se prikazuje tekst, isječak crteža

Opis je automatski generiran

R E P U B L I K A H R V A T S K A

KRAPINSKO ZAGORSKA ŽUPANIJA

GRAD PREGRADA

GRADONAČELNIK

KLASA: 410-01/24-01/11

URBROJ: 2140-5-02-25-04

Pregrada, 27.01.2025.

GRADSKO VIJEĆE

GRADA PREGRADE

PREDMET: Odluka o gradskim porezima Grada Pregrade

Zakonom o izmjenama i dopuni Zakona o lokalnim porezima koji je u primjeni i objavljen u Narodnim novinama br. 152/24, sva predstavnička tijela dužna su Odlukom o lokalnim porezima za potrebe plaćanja poreza na nekretnine propisati visinu poreza na nekretnine i nadležno porezno tijelo za utvrđivanje i naplatu poreza. Važeću Odluku je potrebno uskladiti u razdoblju od 1. siječnja do 28. veljače 2025. godine.

Spomenutim izmjenama Zakona o lokalnim porezima, porez na kuće za odmor postaje porez na nekretnine. Propisane granice visine godišnjeg poreza na nekretnine su od 0,60 do 8,00 eura/m² korisne površine nekretnine. Predlaže se visina godišnjeg poreza na nekretnine u iznosu od 3,50 eura/m2 korisne površine odnosno ista vrijednost trenutnog poreza na kuće za odmor na području grada Pregrade. Sukladno odredbama važećeg Zakona o lokalnim porezima izrađen je prijedlog nove Odluke o gradskim porezima Grada Pregrade.

Predlaže se Gradskom vijeću Grada Pregrade da razmotri Prijedlog Odluke o gradskim porezima Grada Pregrade te donese potrebnu Odluku u predloženom tekstu.

. GRADONAČELNIK

Marko Vešligaj, univ. spec. pol.

Prilog dopisa:

* Prijedlog Odluke.