

909C0EE6-6B49-462D-A476-E2B5727A75FC

|  |
| --- |
| Slika na kojoj se prikazuje simbol, emblem, zastava  Opis je automatski generiran |
| **REPUBLIKA HRVATSKA** |
| **KRAPINSKO – ZAGORSKA ŽUPANIJA** |
| **GRAD PREGRADA** |
| **GRADONAČELNIK** |

KLASA: 410-01/24-01/12

URBROJ: 2140-5-02-24-02

U Pregradi, 19. prosinca 2024.

Temeljem članka 11. Zakona o pravu na pristup informacijama („Narodne novine“ br. 25/13, 85/15, 69/22) i točke V. i VI. Kodeksa savjetovanja sa zainteresiranom javnošću u postupcima donošenja općih akata grada Pregrade („Službeni glasnik Krapinsko – zagorske županije“, br. 32/14), Grad Pregrada pokreće proces savjetovanja sa zainteresiranom javnošću u postupku donošenja Odluke o visini poreznih stopa Grada Pregrade

**J A V N I P O Z I V**

za savjetovanje sa zainteresiranom javnošću u postupku donošenja

Odluke o visini poreznih stopa Grada Pregrade

S ciljem povećanja transparentnosti, suradnje i otvorenosti u izradi Odluke o visini poreznih stopa Grada Pregrade, Grad Pregrada pokreće proces savjetovanja sa zainteresiranom javnošću u postupku donošenja predmetne Odluke.

Zakonom o izmjenama i dopunama Zakona o porezu na dohodak koji je u primjeni i objavljen u „Narodnim novinama“ br. 152/24, utvrđuje se dužnost predstavničkim tijelima jedinice lokalne samouprave o donošenju Odluke kojom će utvrditi visinu poreznih stopa (više i niže) za godišnji porez na dohodak te objaviti u Narodnim novinama i to najkasnije do kraja veljače 2025. godine. Propisane granice visine poreznih stopa za grad s manje od 30.000 stanovnika su: niža stopa u granicama od 15% do 21% te viša stopa u granicama od 25% do 31%.

Trenutne porezne stope godišnjeg poreza na dohodak na području grada Pregrade su: niža porezna stopa 22,30% te viša porezna stopa 33,60%.

Sukladno odredbama važećeg Zakona o porezu na dohodak izrađen je prijedlog Odluke o visini poreznih stopa godišnjeg poreza na dohodak na području grada Pregrade.

Sukladno odredbama Kodeksa savjetovanja sa zainteresiranom javnošću u postupcima donošenja općih akata Grada Pregrade (Službeni glasnik KZŽ, br. 32/14), pozivamo zainteresiranu javnost – građane, udruge, građanske inicijative, zaklade, javne i privatne ustanove, sve zainteresirane koji svojim prijedlozima i sugestijama mogu pridonijeti donošenju kvalitetne i provede Odluke, da se odazovu.

Svoja mišljenja i očitovanja na nacrt prijedloga predmetne Odluke možete u pisanom obliku na propisanom obrascu poslati na adresu Grad Pregrada, Upravni odjel za financije i gospodarstvo, Josipa Karla Tuškana 2, Pregrada ili na e-mail adresu: [grad@pregrada.hr](mailto:grad@pregrada.hr) zaključno do 20. siječnja 2025. godine do 9.00 sati, bez obzira na način dostave.

Svi u roku pristigli prijedlozi razmotrit će se, a oni prihvaćeni, ukomponirati u konačni prijedlog Odluke koji će se proslijediti Gradskom vijeću Grada Pregrade na donošenje.

GRADONAČELNIK

Marko Vešligaj, univ. spec. pol.,v.r.